รมว.คลัง ระบุ ยุบพรรคไทยรักษาชาติไม่กระทบกับเศรษฐกิจ
รมว.คลัง ระบุ ยุบพรรคไทยรักษาชาติไม่กระทบกับเศรษฐกิจ     นายอภิศักดิ์ ตันติวรวงศ์ รัฐมนตรีว่าการกระทรวงการคลัง กล่าวถึง กรณีที่ศาลรัฐธรรมนูญได้วินิจฉัยยุบพรรคไทยรักษาชาติ ตามที่คณะกรรมการการเลือกตั้ง หรือ กกต. ส่งคำร้อง ว่าไม่ส่งผลกระทบต่อภาวะเศรษฐกิจ หรือ ความเชื่อมั่นของประเทศ โดยเฉพาะความเชื่อมั่นของนักลงทุน ซึ่งเชื่อว่าจะไม่มีปัญหาเพราะประเทศไทยยังสามารถเดินหน้าจัดการเลือกตั้งได้ และที่ผ่านมาได้ทำทุกอย่างตามกติกาของกฎหมาย   ด้านนายสุพันธุ์ มงคลสุธี ประธานสภาอุตสาหกรรมแห่งประเทศไทย หรือ ส.อ.ท. กล่าวว่า การตัดสินยุบพรรคไทยรักษาชาติไม่มีผลต่อความเชื่อมั่นของประเทศ เพราะยังมีพรรคการเมืองอีกหลายพรรคที่รอให้ประชาชนตัดสินใจเลือกมาบริหารประเทศ